ΣΤΑ ΠΡΟΗΓΟΥΜΕΝΑ
O Ντάνι προσπάθησε να πει κάτι. Τώρα σκέφτομαι ότι έλεγε "λίστα".
Εντόπισα όπλο. Μην μπει κανείς!
Έρευνα για τον απόστρατο αστυνόμο Πάτρικ Φέρμπανκ
σχετικά με την ανεπαρκή έρευνα καταγγελιών κακοποίησης παιδιών.
- Αυτά που μας έκαναν στο Σαντς Βιού... - Τζο, δεν πειράζει.
Ζητώ εξουσιοδότηση για μυστική επιχείρηση.
Θα είναι εναντίον συναδέλφου στις ΕΥ.
Ο Κόταν με παγίδευσε.
Όσο για τη θηλιά, θα την είχε βάλει εκ των προτέρων.
Τι έγινε με τη νεκροψία; Το είχες αναλάβει.
Ήξερε ότι ο φάκελος δεν είχε εξεταστεί.
Μη με μπλέκετε με τον ανθυπαστυνόμο Κόταν.
Ο Βοηθός είναι άντρας, κάτω των 35 ετών, και ντετέκτιβ.
Με προφορά λονδρέζικη ή της νοτιοανατολικής Αγγλίας.
Λυπάμαι, αλλά όλα οδηγούν σε έναν από τους δικούς μας.
Έχω μια σειρά από ανησυχίες σχετικά με τη διαγωγή του Άρνοτ.
Κουβαλάει όπλο στο γραφείο.
Επέστρεψα το όπλο.
Εγώ είμαι αθώα.
Το ερώτημα είναι, εσύ είσαι αθώος;
Κατηγορήθηκε για απρεπή σχέση με ύποπτη και ότι φύτεψε στοιχεία εναντίον της.
Δεν το έκανα!
Συμφωνούμε ότι η καλύτερη επιλογή είναι να τεθείς σε διαθεσιμότητα
μέχρι να εξεταστείς.
- Κάρτα SIM; - Όλα εκεί μέσα είναι.
Το ενοχοποιητικό στοιχείο εναντίον σου είναι η μόνη μου ασφάλεια.
- Θέλω να ξέρω ότι με καλύπτεις. - Και βέβαια.
Κάτι κρύβει.
Εκείνη η ένδειξη για τον Στιβ φαίνεται ότι θα αποδώσει.
Εκείνος έβαλε τα λεφτά στης Λίντσεϊ.
Δεν υπάρχει λίστα εδώ, Στιβ.
Τότε η Λίντσεϊ θα το πληρώσει.
Νόμιζα ότι ήταν το αυτοκίνητο του Στιβ.
Βρήκα τη λίστα του Ντάνι.
Δεν ήταν λογικό για τον Ντάνι να φτιάξει αντίγραφο που καταστρέφεται.
Θα έφτιαχνε ένα ονλάιν.
Τους σπουδαίους που κακοποιούσαν αγόρια στο Βιού.
Εκατό χιλιάρικα και τα ξεχνάς όλα, μαζί και τη λίστα.
- Γιατί δεν παίρνεις τα λεφτά; - Επειδή είμαι αστυνομικός!
Μη στείλεις αυτό το μήνυμα.
Να δούμε τι θα πουν
όταν παραδώσω τον Βοηθό.
Πόση ώρα θα τραβήξει αυτό;
Πάτρικ Φέρμπανκ,
ήρθαν στο φως νέες πληροφορίες. Αστυφύλακα Μπίντρα.
Έγγραφο 27, απομαγνητοφώνηση πειθαρχικού
που έλαβε χώρα στις 19 Σεπτεμβρίου 1998,
όπου ο Όλιβερ Στίβενς-Λόιντ δήλωσε ότι είχε καταθέσει
λίστα με ονόματα παιδόφιλων στο Σαντς Βιού.
Άντε πάλι με αυτήν τη λίστα. Δεν ξέρω τίποτα για καμιά λίστα.
Πού είναι αυτές οι νέες πληροφορίες;
Νομίζω ότι τελειώσαμε.
Καθίστε όπως είστε, παρακαλώ.
Θα ακούσουμε νέα στοιχεία. Ευχαριστώ.
Να καταγραφεί ότι μπήκε η αστυφύλακας Φλέμινγκ.
Κέιτ.
Να καταγραφεί ότι δείχνω καρέ από βίντεο, πειστήριο KMF-4.
Ποιος είναι εδώ;
Αρνήθηκα να συμμετάσχω σε ταυτοποίηση μέσω βίντεο.
Αναγκαστήκαμε να χρησιμοποιήσουμε καρέ από την κατάθεσή σας.
Επιτρέπεται να το χρησιμοποιήσουμε. Ο πελάτης σας είχε ενημερωθεί
ότι θα ανακριθεί σχετικά με ένα αδίκημα.
Παράβαση καθήκοντος σε δημόσιο αξίωμα.
Σύμφωνα με την παράγραφο 5 του Κώδικα Αστυνομικής Δεοντολογίας,
το πειστήριο KMF-4, μαζί με άλλα οκτώ καρέ
άσχετων μεταξύ τους ανθρώπων
παρουσιάστηκε από ανεξάρτητο αστυνομικό
σε μάρτυρα που βρισκόταν στο Σαντς Βιού τη δεκαετία του '90.
Ο μάρτυρας αναγνώρισε έναν από τους άντρες που τον κακοποιούσαν.
Αυτοί οι πολιτικοί και οι διάσημοι
δεν θα μπορούσαν να ξεφεύγουν ξανά και ξανά
χωρίς τη συμπαιγνία της αστυνομίας.
Αναρωτιόμουν ξανά και ξανά.
Πώς έκαναν τα στραβά μάτια;
Πώς επέτρεψαν να συμβούν αυτά τα αίσχη σε αυτά τα παιδιά;
Βέβαια, η απάντηση είναι οφθαλμοφανής.
Δεν έκαναν τα στραβά μάτια. Συμμετείχαν!
ΕΙΣΕΡΧΟΜΕΝΑ (1) ΛΙΣΤΑ
Πρέπει να το ανοίξω.
Είναι μια λίστα βιαστών.
Επιβεβαιώνει τα ονόματα που ανέφερε ήδη ο μάρτυρας.
Ρόναν Μέρφι, Λάινους Μέρφι,
Ντέιλ Ρόουτς,
Τόμι Χάντερ
και Πάτρικ Φέρμπανκ.
Πάτρικ Φέρμπανκ, συλλαμβάνεσαι για σοβαρότατη σεξουαλική επίθεση,
αδίκημα που συνέβη πριν την 1η Μαΐου 2004,
σε παιδί ή παιδιά κάτω των 13 ετών,
παρακώλυση της δικαιοσύνης
και παράβαση καθήκοντος σε δημόσιο αξίωμα.
Κύριε.
Συγχαρητήρια.
Και σ' εσένα.
Θα μεταφερθεί στην Πολκ Άβενιου.
Νομίζεις ότι με πιάσατε;
Δεν έχετε ιδέα.
Ελπίζω να σου αρέσει το έξω, γιατί θα κάνεις την τροχονόμο
στην υπόλοιπη θλιβερή καριέρα σου.
ΣΑΝΤΣΕΖ, ΣΑΝΤΕΡΣ
ΣΑΝΤΣ, ΣΑΝΦΟΡΝΤ
Η σκρόφα.
Εδώ Λίντσεϊ Ντέντον. Αφήστε το μήνυμά σας μετά τον ήχο.
Σκατά.
Εδώ Άρνοτ, αναφέρω κλοπή του υπηρεσιακού οχήματός μου. Ταξί!
Ναι, Κίνγκσγκεϊτ Απάρτμεντς 5. Ναι.
Αρχιφύλακας Άρνοτ. Το κλειδί της Ντέντον.
Παναγία μου.
Εδώ Λίντσεϊ Ντέντον. Αφήστε το μήνυμά σας μετά τον ήχο.
Άρπαξες το σημειωματάριό μου. Δεν ξέρω πού είσαι...
Αστυνομία!
- Ανήκω στην ΕΥ-12! - Ακίνητος!
Τα χέρια πάνω απ' το κεφάλι.
- Γονάτισε. - Είμαι αστυνομικός.
- Σιωπή. Ακίνητος.
- Η ταυτότητά μου είναι στο σακάκι μου. - Μη μιλάς. Ακίνητος!
Άφησε το κινητό.
- Όλοι έξω. - Βγείτε όλοι έξω!
Λάθος άτομο πιάσατε.
Εντάξει, κύριε.
Ντοτ;
Στίβεν Άρνοτ, συλλαμβάνεσαι για τον φόνο της Ντέντον.
Μπορείς να σιωπήσεις, αλλά θα βλάψει την υπεράσπισή σου
αν αποκρύψεις κάτι που θα επικαλεστείς σε δίκη.
Ό,τι πεις θα χρησιμοποιηθεί ως στοιχείο.
- Τι συμβαίνει; - Ξέρεις.
Μη μιλάς μέχρι να έρθει δικηγόρος. Χάρη σού κάνω.
Πάρτε τον.
Ανθυπαστυνόμος Κόταν, αρχιφύλακας Άρνοτ. Θα τον καταγράψεις;
Τα ρούχα του να πάνε στη Σήμανση πριν μπει στο κρατητήριο.
Στίβεν Άρνοτ, η σύλληψή σου είναι νόμιμη.
Θα κρατηθείς στο αστυνομικό τμήμα
ώστε να εξασφαλίσουμε στοιχεία αυτής της έρευνας
και για να σε ανακρίνουμε.
Θα μιλήσω και σε ανθυπαστυνόμο,
για να εγκρίνει την κράτησή σου σε απομόνωση,
καθυστερώντας το δικαίωμά σου να ενημερώσεις πού βρίσκεσαι.
Καταλαβαίνεις;
Αρχιφύλακα, θα μας πεις πού βρισκόσουν
μεταξύ 08:00 και 12:00 στις 17 Ιουλίου του τρέχοντος έτους;
Ήμουν στο σπίτι μου.
Στην οικία σου, Διαμέρισμα 5, Κίνγκσγκεϊτ Απάρτμεντς;
Ναι.
Με ποιον ήσουν;
Ήμουν μόνος μου.
Και η κοπέλα σου, η Σαμάνθα Ρέιλστον, πού βρισκόταν;
Η Σαμ έφυγε νωρίς για τη δουλειά, γύρω στις 06:30.
Ήμουν μόνος, αλλά έκανα τηλεφωνήματα.
Θα αποδείξουν πού βρισκόμουν.
Έγγραφο 3 στους φακέλους σας.
Το έγγραφο 3 είναι φωτοτυπία του πειστηρίου ASJ-3,
αρχεία κλήσεων του κινητού τηλεφώνου
07591 152 425,
καταχωρημένου στον Στίβεν Άρνοτ.
Τρεις κλήσεις.
Θα μας πεις τι έγινε με αυτές τις κλήσεις;
Η Λίντσεϊ έκλεψε το σημειωματάριό μου.
Τηλεφώνησα από το σπίτι, αλλά βγήκε τηλεφωνητής.
Πήγα στο δωμάτιό της να τη βρω, αλλά δεν ήταν εκεί.
Γι' αυτό της τηλεφώνησα πάλι.
Και η κλήση στο τηλεφωνικό κέντρο της ΕΥ-12;
Για την κλοπή του οχήματος.
Σε ευχαριστώ.
Πότε είδες τη Λίντσεϊ ζωντανή τελευταία φορά;
Το προηγούμενο βράδυ, στο σπίτι μου.
Θεωρούσε ότι ο Ντάνι είχε αφήσει τη λίστα σε νεκροταφείο.
Ψάχναμε στα αρχεία για ονόματα
που ίσως σχετίζονταν με τον Ντάνι.
Έφυγε και πήγα στο νεκροταφείο μόνος μου.
Τότε πρέπει να άρπαξε το σημειωματάριο.
Εγώ και ο ανθυπαστυνόμος Κόταν
παρακολουθούσαμε το διαμέρισμα,
με έγκριση του αστυνόμου Χέιστινγκς,
υπό τον νόμο περί Ρύθμισης Εξουσιών για Διενέργεια Ερευνών.
Σημειώθηκε.
Σας είδαμε να χωρίζετε.
Μόλις έφυγες, έδειχνε πολύ ικανοποιημένη.
Σε έστειλε αλλού και πήγε να εξιχνιάσει την υπόθεση.
Γιατί ο Ντάνι είχε κρύψει τη λίστα ονλάιν.
- Βρήκε τη λίστα; - Πράγματι.
Την παραδέχομαι, έκανε τη δουλειά.
Και σε έκανε τελείως ρεζίλι.
Οι κλήσεις που συζητάμε έγιναν από το μεσημέρι και μετά.
Δεν επιβεβαιώνουν ότι ήσουν στο διαμέρισμά σου νωρίτερα.
Η ιδιοκτήτρια του ίντερνετ καφέ
ισχυρίζεται ότι είδε την Ντέντον να φεύγει γύρω στις 11:00 με 11:30.
Δεν είδε πού πήγε ή ποιον συνάντησε.
Δεν γνωρίζουμε πού κινήθηκε μέχρι που βρέθηκε το πτώμα της στις 12:30.
- Ήσουν σπίτι όλη αυτή την ώρα; - Μάλιστα, κύριε.
Τι έκανες;
- Αρχιφύλακα Άρνοτ; - Κοιμόμουν.
- Έπαιρνες υπνάκο; Σοβαρά; - Ήμουν ξενυχτισμένος.
Δεν της τηλεφώνησες αμέσως;
Όχι, κύριε.
Σε ξεγέλασε με το νεκροταφείο, σου έκλεψε το σημειωματάριο.
Εγώ δεν θα την άφηνα σε ησυχία.
Εσύ ξάπλωσες στον καναπέ κι έβλεπες τηλεόραση.
Έφτασα αργά.
Η κοπέλα μου η Σαμ κι εγώ τσακωθήκαμε.
Ήπια κρασί και αποκοιμήθηκα στον καναπέ. Παρακοιμήθηκα.
Μόλις κατάλαβα τι είχε γίνει, έδρασα.
Πάντως, ήσουν εξοργισμένος μαζί της.
Ο αρχιφύλακας δηλώνει τα γεγονότα.
Ώστε δεν είχες εξοργιστεί μαζί της;
Νωρίς το πρωί της 17ης,
τον ακολούθησα στο νεκροταφείο του Αγίου Βαρνάβα.
Εκεί μου δήλωσε:
"Αν δεν υπάρχει λίστα εδώ, τότε η Λίντσεϊ θα το πληρώσει".
Μπορείς να μας εξηγήσεις τι εννοούσες;
Ήμουν θυμωμένος.
Θυμωμένος με την Κέιτ, με τη Λίντσεϊ. Δεν εννοούσα τίποτα.
Παραδέχεσαι ότι είχες θυμώσει μαζί της;
Αυτά τα λόγια δεν δείχνουν μόνο θυμό.
Δεν τη σκότωσα.
Στη δίκη, η Λίντσεϊ είχε καταθέσει ότι είχατε σεξουαλικές σχέσεις.
Το σχετικό απόσπασμα είναι το έγγραφο 46.
Δεν μου χρειάζεται. Είπε ψέματα.
Από την έρευνα στο κινητό της προέκυψε
το παρακάτω αρχείο, πειστήριο MKJ-32.
Να καταγραφεί ότι θα αναπαραχθεί το MKJ-32.
Εντάξει;
Ναι.
Είσαι καλά;
Ναι.
Αναγνωρίζεις τις φωνές στο ηχητικό αρχείο;
Εγώ και η Λίντσεϊ.
Μπορείς να μας πει πού ηχογραφήθηκε;
Στο δωμάτιό της.
Εκείνη την ώρα, γνώριζες ότι το ηχογραφούσε;
Όχι, κύριε.
Δεν είχε την άδειά του, άρα θεωρείται παράνομο.
Παρ' όλα αυτά, δεν είναι ωραία πράγματα.
Άλλο ένα πράγμα που έκανε για να σε κουρδίσει;
Επανειλημμένα αρνήθηκες οποιαδήποτε απρεπή συμπεριφορά.
Δεν ξέρετε ότι ήμασταν και οι δύο ντυμένοι και το αρχείο έχει περικοπεί.
Αν γινόταν να ακούσετε παρακάτω,
θα διαπιστώνατε ότι πάψαμε με αμοιβαία συναίνεση.
Τι πάψατε;
Έπεσαν μερικά φιλιά, μερικά αγγίγματα.
Ταράχτηκε και την παρηγόρησα.
Κύριε, σας δίνω τον λόγο μου, η Λίντσεϊ Ντέντον κι εγώ δεν κάναμε σεξ.
Τον λόγο σου.
Όποια κι αν είναι η εκδοχή σου,
φαίνεται ότι η σχέση σας ήταν υπερβολικά στενή,
και μετά το χρησιμοποίησε εναντίον σου στη δίκη.
Δεν ξέρω πολλούς που δεν θα θύμωναν.
Εξαιτίας της τέθηκες σε διαθεσιμότητα,
με την καριέρα σου να κινδυνεύει.
Να καταγραφεί ότι στην οθόνη φαίνεται η εικόνα 5.
Φωτογραφία από τόπο εγκλήματος, στις 12:45 της 17ης Ιουλίου.
Είναι το πτώμα της Λίντσεϊ Ντέντον.
- Εικόνα οκτώ. - Αυτό είναι το αυτοκίνητό μου.
Φωτογραφία από το σημείο,
που δείχνει το όχημα όπου βρέθηκε το πτώμα της.
Είναι ένα σκούρο γκρι Volvo S60.
Συμφωνείς ότι είναι το δικό σου;
Όπως είπα, δήλωσα την κλοπή.
Έγγραφο 6, στους φακέλους.
Το έγγραφο 6 είναι φωτοτυπία του πειστηρίου IKL-1.
Βιβλίο καταγραφής υπηρεσιακών οχημάτων.
Την 1η Ιουλίου, πήρες το υπηρεσιακό όχημα
FJ14RCZ, το οποίο δεν επέστρεψες ποτέ.
Έπρεπε να το φέρεις, αφού τέθηκες σε διαθεσιμότητα.
Τα τυχερά του επαγγέλματος. Ήθελε να το κρατήσει.
Είναι γεγονός ότι το όχημα ήταν στην κατοχή σου την ώρα του φόνου.
Γεγονός είναι ότι το έκλεψαν.
Και πότε το δήλωσες;
Στην κλήση που έγινε προς την ΕΥ-12 στις 11:59.
Είχαν δει τη Λίντσεϊ ζωντανή πριν από μία ώρα, στο καφέ.
Προλάβαινες να γυρίσεις σπίτι και να το δηλώσεις.
Δήλωσα την κλοπή μόλις το κατάλαβα. Το όχημα θα είχε κλαπεί νωρίτερα.
Κατάλαβα.
Έγγραφο 7, αντίγραφο ιατροδικαστικής έκθεσης
από τη νεκροψία της Λίντσεϊ Ντέντον.
Αίτιο θανάτου, τραύμα από πυροβολισμό στο κεφάλι.
Εικόνα 6.
Είναι φωτογραφία του πειστηρίου NJC-4.
Το πειστήριο NJC-4 είναι η σφαίρα που σφήνωσε
στο κάθισμα του οχήματος
με αριθμό FJ14RCZ.
Το NJC-4 αναγνωρίστηκε ως βλήμα Parabellum 9 επί 19 χιλιοστών.
Εικόνα 13.
Η εικόνα 13 δείχνει το πειστήριο SCS-9.
Το SCS-9 είναι υπηρεσιακό όπλο,
ένα πιστόλι Glock 17, με σειριακό αριθμό NM 8494748.
Το Glock 17 βρέθηκε κοντά στο όχημα
που περιείχε το πτώμα της Λίντσεϊ Ντέντον.
Έγγραφο 11 στους φακέλους και στην οθόνη.
Είναι αρχείο καταγραφής όπλων από το οπλοστάσιο του Σάουθ Φέρι.
Έχει επισημανθεί η εγγραφή της 13ης Ιουλίου,
για το Glock 17 με σειριακό αριθμό NM 8494748.
- Το όπλο δεν επεστράφη ποτέ. - Όχι.
Το επέστρεψα λίγες μέρες πριν δολοφονηθεί η Λίντσεϊ.
- Το αρχείο δεν συμφωνεί. - Όχι. Όχι, το επέστρεψα.
Ρωτήστε, θα το επιβεβαιώσουν.
Το έχουμε γραπτώς, παλικάρι μου.
Ακολουθείς πάντα τους κανόνες οπλοφορίας;
Ο αρχιφύλακας θεάθηκε να κυκλοφορεί με όπλο στο κτίριο,
κάτι που κατά τη γνώμη μου, δεν είχε υπηρεσιακό λόγο να κάνει.
Στις 13 Ιουλίου, τον προειδοποίησα προφορικά
ότι παραβίαζε το άρθρο 7 του νόμου περί Όπλων, του 1968.
Ποια στοιχεία με συνδέουν με το σημείο;
Το όχημα και το όπλο σου. Νομίζω πως αρκούν.
Βρέθηκαν τα αποτυπώματά μου;
Δεν βρέθηκαν αποτυπώματα στο όπλο.
- Είχε σκουπιστεί. - Μάλιστα. Οπότε, όχι αποτυπώματα.
Την πυροβόλησαν από κοντά.
Το εσωτερικό του οχήματος είναι γεμάτο αίματα.
- Βρέθηκε αίμα πάνω μου; - Τη στιγμή της σύλληψης του Στιβ Άρνοτ,
του πήραν τα ρούχα για εξέταση.
Δεν βρέθηκαν ίχνη αίματος ή πυρίτιδας.
Όποιος είχε λίγο μυαλό και ήταν γεμάτος αίμα και πυρίτιδα,
θα ξεφορτωνόταν τα ρούχα.
- Πού είναι αυτά τα ρούχα; - Εσύ πες μας.
Γιατί να τη σκοτώσω στο αμάξι μου;
Ήξερα ότι θα ενοχοποιηθώ αμέσως.
- Έτσι είναι. - Οπότε, δεν θα το έκανα!
Η Λίντσεϊ Ντέντον σε είχε φτάσει στα όριά σου.
Σε πρόδωσε, σε χειραγώγησε, σε εξαπάτησε και σε απαξίωσε.
Θόλωσε ο νους σου.
Χρησιμοποίησα το υπηρεσιακό μου όπλο και μετά το άφησα εκεί;
Και το υπηρεσιακό μου όχημα; Σκέτη ανοησία!
Πανικοβλήθηκες. Άφησες τη σφαίρα και τον κάλυκα
και ξεφορτώθηκες πρόχειρα το όπλο.
Μετά σκαρφίστηκες ότι δήθεν σου έκλεψαν το όχημα.
Το μόνο που δεν συζήτησες ήταν τα αιματοβαμμένα ρούχα.
Δεν έγινε έτσι.
Η εικόνα 22 δείχνει το πειστήριο EDC-3, που βρέθηκε στο υπηρεσιακό όχημά σου.
- Θα μας πεις τι είναι το EDC-3; - Το σημειωματάριό μου.
- Αυτό έκλεψε η Λίντσεϊ; - Μάλιστα, κύριε.
Την κυνήγησες για να το πάρεις πίσω.
Η κατάσταση ξέφυγε, και στον πανικό σου, ξέχασες να το πάρεις.
Δεν το πήρα γιατί δεν ήμουν εκεί!
Ναι, έτσι είπες.
Υπάρχει κάποιος να μιλήσουμε
ώστε να επιβεβαιώσει ότι ήσουν στο σπίτι
την ώρα της δολοφονίας;
Είχα θέματα με την Ντέντον, δεν το αρνούμαι.
Αλλά δεν θα τη σκότωνα.
Μας το είπες.
Δεν είχα το όπλο.
Αν δεν το επέστρεψα, γιατί δεν το έψαξαν;
Σας έκανε σημαντική ερώτηση.
Ομολογώ ότι δεν το χειρίστηκαν με τη δέουσα επιμέλεια
οι αστυνομικοί του οπλοστασίου Σάουθ Φέρι.
Αλλά έγραψα στον διοικητή τους
κάνοντας απόλυτα σαφή τη γνώμη μου,
και θα πέσουν κεφάλια...
Κανείς δεν το κατάλαβε, γιατί το είχα επιστρέψει!
Κάποιος έχει πρόσβαση στα έντυπα
και αντικατέστησε το αληθινό που δείχνει ότι επέστρεψα το όπλο.
Τότε θα είχε υπογράψει για να το πάρει
και να κάνει τον φόνο. Πού είναι το έντυπο αυτό;
Το ίδιο έγινε. Κλάπηκε για να μη βρεθεί ποιος πήρε το όπλο.
Για να καταλάβω, αρχιφύλακα Άρνοτ.
Αυτό που λες είναι ότι ένας απατεώνας πήρε το όπλο
και κάλυψε τα ίχνη του παραποιώντας τα έντυπα;
Μάλιστα. Αυτός που έκλεψε το υπηρεσιακό μου όχημα.
Δηλαδή λες: "Δεν ήμουν εγώ, ήταν ένας τυχαίος απατεώνας".
Όχι, όχι τυχαίος.
Ήξερε ότι είναι πολύ δύσκολο να κλέψεις όπλο,
αλλά όχι τόσο δύσκολο να κάνεις πλαστογραφία.
Ήθελε γνώσεις εκ των έσω. Έγινε από αστυνομικό.
Μήπως είναι τόσο εύκολο να κλέψεις υπηρεσιακό όχημα
με ασφάλειες και ιμομπιλάιζερ;
Όλα αυτά ακούγονται υπερβολικά.
Υπάρχει μια σύνδεση εδώ.
Από την αρχή της έρευνας του Ντάνι Γουόλντρον,
πρώτα με τον φόνο του Ρόναν Μέρφι και μετά του Ντάνι,
υπάρχουν κενά που δεν καλύφθηκαν,
ένα εκ των οποίων είναι ο φόνος του Ροντ Κένεντι.
Κύριε, ξεφεύγει από το θέμα.
Ξέρει τη διορία για απόδοση κατηγορίας και κωλυσιεργεί.
Ο ανθυπαστυνόμος βιάστηκε να κλείσει την υπόθεση Κένεντι,
όπως και την έρευνα για τον Βοηθό.
Το ίδιο κάνει κι εδώ.
Παρακάμπτει διαδικασίες, δεν εξετάζει στοιχεία,
και πληρώνω εγώ την αμέλειά του.
Ο αρχιφύλακας συκοφαντεί για έναν και μόνο λόγο,
να δημιουργηθεί καχυποψία
και να πάψει η ΕΥ-12 την έρευνα εναντίον του.
Αυτό κάνουν τέτοιοι μπάτσοι όταν τους πιάνεις στα πράσα.
Εκμεταλλεύονται το σύστημα για να μας μπερδέψουν.
Θα σας ήμουν ευγνώμων αν μέναμε στο συγκεκριμένο ζήτημα,
τη δολοφονία της Λίντσεϊ Ντέντον.
Σας ευχαριστώ, κύριε.
Όσον αφορά το υπηρεσιακό όχημα FJ14RCZ,
διεξήχθη επιτόπια έρευνα από τη Σήμανση.
Εικόνα 43.
Το εσωτερικό του πορτμπαγκάζ του οχήματος.
Εικόνα 45. Η εικόνα 45 είναι το πειστήριο VCT-7.
Αναγνωρίζεις το VCT-7;
Ο σάκος γυμναστικής μου.
Εικόνα 46.
Η εικόνα 46 δείχνει το περιεχόμενο του VCT-7.
Αθλητικά ρούχα και παπούτσια.
- Εικόνα 47. - Αυτό δεν ήταν στον σάκο μου!
- Τι; Τι συμβαίνει εδώ; - Αρχιφύλακα Άρνοτ, σε παρακαλώ.
Η εικόνα 47 δείχνει το πειστήριο VCT-9.
Το VCT-9 είναι ένα αδήλωτο καρτοκινητό.
- Δικό σου, αρχιφύλακα; - Όχι.
- Όχι; - Κάποιος το έβαλε εκεί.
Το VCT-9 είναι κινητό σαν αυτά που σχετίζονται
με εγκληματικές επικοινωνίες.
Δεν είναι δικό μου.
Τότε τι γύρευε στον σάκο σου;
Ο αρχιφύλακας δεν γνωρίζει.
Υπάρχουν παρατυπίες εδώ.
Το τμήμα μου διεξάγει έρευνες ακολουθώντας κατά γράμμα τον νόμο.
Κατά γράμμα.
Έγγραφο 19 στους φακέλους.
Πρόκειται για μέρος της απομαγνητοφώνησης από την επαναληπτική δίκη της Ντέντον.
Στην πρώτη δίκη, όπου καταδικάστηκε για συνωμοσία προς διάπραξη φόνου,
η Εισαγγελία βασίστηκε σε στοιχεία που βρέθηκαν σπίτι της,
συγκεκριμένα, πενήντα χιλιάδες σε μετρητά που συνδέθηκαν
με άλλα λαδώματα στην εν λόγω συνωμοσία.
Δεν τα έβαλα εγώ εκεί.
Εικόνα 49.
Η εικόνα 49 δείχνει το πειστήριο VCT-11. Το πειστήριο VCT-11 είναι ένα πεντόλιρο.
Είναι δικό σου;
Δεν θυμάμαι να είχα λεφτά εκεί.
Ούτε κινητό, ούτε λεφτά;
Δεν θυμάμαι να κουβαλούσα λεφτά στον σάκο.
Καλώς. Ήταν στο εσωτερικό τσεπάκι.
Ένα πεντόλιρο είναι μόνο. Θα το ξέχασες.
Εξετάσαμε αυτό το χαρτονόμισμα.
Έγγραφο 20 στους φακέλους.
Φλέμινγκ.
Αναφέρομαι στο έγγραφο 20.
Το έγγραφο 20 είναι φωτοτυπία έκθεσης
από τη Σήμανση,
με αριθμό SA/56-57/1-5.
Στη σύνοψη διαβάζουμε:
"Σωματίδια γύρης εντοπίστηκαν στο χαρτονόμισμα VCT-11,
που ταιριάζουν με εκείνα που ανιχνεύτηκαν στα χαρτονομίσματα AJK-72".
AJK-72 είναι ο αριθμός του πειστηρίου των 50.000 λιρών από το σπίτι της Ντέντον.
Αποκλείεται!
Δεν είναι δικά μου λεφτά.
Πριν από λίγο δεν θυμόσουν.
Αποκλείεται να είχα πάνω μου χρήματα από τη δωροδοκία της Ντέντον.
Η Ντέντον ήξερε ότι εσύ τα έβαλες
και σε κατηγόρησε σφοδρά γι' αυτό. Ίσως να το είχε μυριστεί.
Όχι. Δεν θα μπορούσε να ξέρει γι' αυτό.
- Ώστε της το έκρυψες. - Δεν το εννοούσα έτσι.
Δύσκολα θα έβρισκες αυτά τα λεφτά. Αλλά μαζί με το κινητό,
δείχνουν συμπεριφορά διεφθαρμένου.
Δεν είμαι πουλημένος!
Αυτή είναι προφανώς μια πολύ...
δύσκολη εμπειρία.
Θες να μιλήσεις στον δικηγόρο σου;
Όχι.
Πολύ καλά, αλλά μήπως να ηρεμήσουμε όλοι
και να φερθούμε πιο ψύχραιμα;
Κύριε.
Προχωράμε.
Σχετικά με την άλλη δολοφονία, εκείνη του Ντάνιελ Γουόλντρον,
έχεις κάποιο σχόλιο;
Δολοφονήθηκε από τον Μπέινς.
Ο Μπέινς ομολόγησε και θα δηλώσει ένοχος.
Ο Μπέινς χρωστούσε σε λάθος ανθρώπους.
Τον έβαλαν να σκοτώσει τον Γουόλντρον.
Πράγματι.
Ο Μπέινς δέχτηκε κλήση το βράδυ της 31ης Μαΐου
από κινητό σαν αυτό που βρέθηκε στο όχημά σου.
Την παραμονή της δολοφονίας του Ντάνι.
Σύμφωνα με τον Μπέινς, σε δήλωσή του στις 30 Ιουνίου,
ο καλών είχε λονδρέζικη ή νοτιοανατολική προφορά.
- Λοιπόν; - Λοιπόν, εσύ ήσουν;
Περιοχές με ελάχιστο πληθυσμό, οπότε εγώ θα ήμουν.
Μπορείς να απαντήσεις στην ερώτηση;
Είχα μιλήσει πολύ με τον Μπέινς.
Θα αναγνώριζε τη φωνή μου.
Σαφώς του τηλεφωνούσε άγνωστος.
Γνωρίζεις για τον διεφθαρμένο αστυνομικό
με κωδικό όνομα "Βοηθός";
Γνωρίζω.
- Ανθυπαστυνόμε Κόταν. - Κύριε.
Η συγκέντρωση των καταθέσεων μαρτύρων
βάσει άμεσης επαφής με το εν λόγω άτομο οδηγεί στην εξής περιγραφή.
ΒΟΗΘΟΣ: ΠΕΡΙΓΡΑΦΗ
Είναι άντρας.
Προέρχεται από την εργατική τάξη.
Μεγάλωσε σε αστικό περιβάλλον.
Πρέπει να είναι κάτω των 35 ετών.
Είναι σχεδόν σίγουρα ντετέκτιβ.
Εκπαιδευμένος σε μυστικές επιχειρήσεις όπως οι αντιτρομοκρατικές.
Και όλοι οι αυτήκοοι μάρτυρες αναφέρουν την προφορά Λονδίνου.
- Αυτό είναι παράλογο. - Μακάρι να ήταν.
Κύριε, αυτά είναι τα στοιχεία σας; Μια περιγραφή;
Δεν έχουμε μόνο αυτό.
Μόνο ο Βοηθός θα είχε πρόσβαση στα ίδια λεφτά
που βρέθηκαν στης Ντέντον.
Και τα οποία βρέθηκαν στο πορτμπαγκάζ του οχήματός σου.
Θα ήθελες λίγο χρόνο, αρχιφύλακα;
Όχι.
Ο ανθυπαστυνόμος Κόταν θα ερευνούσε τον Βοηθό
και έκλεισε την υπόθεση βεβιασμένα με στοιχεία από πρώην συνάδελφο.
Δεν ήρθαμε να μιλήσουμε γι' αυτόν.
Ψάχνει τρόπους να απαξιώσει την έρευνα.
Προτίθεμαι να ακουστώ, κύριε, επισήμως.
Πολύ καλά. Είναι δικαίωμά σου.
Ανθυπαστυνόμε Κόταν, διεξήγαγες την έρευνα για τον Βοηθό.
Ακριβώς.
- Που κατέληξε λανθασμένα στον Κόουλ. - Ναι.
Με βάση τη μαρτυρία του Νάιτζελ Μόρτον και μόνο.
Ο Μόρτον ανασκεύασε την κατάθεσή του,
και οι Κόταν και Φλέμινγκ ξανανοίγουν την έρευνα.
Δεν ζήτησες δεύτερη νεκροψία στο πτώμα του Ροντ Κένεντι.
Το μέιλ μου γύρισε πίσω, όπως ξέρεις. Κύριε, πιάνεται απ' ό,τι βρει.
Όσον αφορά την έρευνα για τον φόνο του Ντάνι Γουόλντρον,
- έψαξες το διαμέρισμά του. - Ακριβώς.
Και βρήκες φάκελο που απευθυνόταν σ' εμένα.
Ναι.
Και η ανάλυση που δεν έκανες στον φάκελο
ανίχνευσε μελάνι και αίμα, ένδειξη ότι περιείχε σημείωμα
που γράφτηκε από τον Ντάνι με παραλήπτη εμένα.
Δεν βρέθηκε τίποτα. Ο Ντάνι έσωσε τη λίστα ονλάιν.
Την οποία βρήκαμε βδομάδες μετά, επειδή δεν το ερεύνησες.
- Δεν ισχύει. - Το σημείωμα υπήρχε!
Δεν βρέθηκε αυτό στον φάκελο.
Πειστήριο MRC-1.
Το πειστήριο MRC-1 είναι ο φάκελος που βρέθηκε στου Ντάνι.
Ο κύριος Άρνοτ έχει απόλυτο δίκιο.
Γράφει το όνομά του.
Πειστήριο MRC-2, το περιεχόμενο του φακέλου.
Αυτό είναι ξεχωριστό πειστήριο για λόγους εσωτερικής ασφάλειας.
Θα δείτε στους φακέλους σας
ότι το Παράρτημα 1 αναφέρεται σε αυτό.
Η απομόνωσή του εγκρίθηκε από την Τζιλ Μπίγκελοου,
νομική σύμβουλο της Μονάδας Εσωτερικών Υποθέσεων 12.
Αυτό βρέθηκε στον φάκελο.
Να καταγραφεί
ότι δείχνω στον κύριο Άρνοτ ένα λευκό υποστήριγμα μπάλας γκολφ.
Στιβ Άρνοτ, υποστήριγμα μπάλας γκολφ.
Νομίζω ότι ο Ντάνι Γουόλντρον προσπαθούσε να πει κάτι.
Έχεις κάτι να προσθέσεις, Άρνοτ;
Ο ανακρινόμενος κουνάει το κεφάλι.
Στίβεν Άρνοτ, θα παραμείνεις υπό κράτηση
για τον φόνο της Λίντσεϊ Ντέντον.
Θα μιλήσω στην Εισαγγελία
για την απαγγελία κατηγορίας. Θα οδηγηθείς σε σημείο κράτησης.
Αν δεν σου απαγγελθεί κατηγορία εντός 24 ωρών,
θα αφεθείς ελεύθερος. Εγώ, όμως...
θα ζητήσω εξουσιοδότηση για 12ωρη παράταση.
Έγινα κατανοητός;
Μάλιστα, κύριε.
Λήξη ανάκρισης.
Μάρτυς μου ο Θεός, ποτέ δεν θα ξανακοιμηθώ καλά.
Ανθυπαστυνόμε Κόταν, στο γραφείο μου, σε πέντε λεπτά.
Μάλιστα.
Είσαι καλά;
Δεν πρέπει να σου ήταν εύκολο. Μπράβο σου.
Συγγνώμη.
Πότε ακριβώς σου μπήκε η ιδέα να μου αποκρύψετε στοιχεία;
Στα 35 χρόνια που υπηρετώ, είναι η χειρότερη μέρα.
Κι αυτό το περιστατικό τα ξεπερνάει όλα.
Δική σου ιδέα ήταν να πας πίσω από την πλάτη μου ή δική σου;
Για να μην τον αδικήσω, ζήτησε τη συμβουλή μου.
Εγώ αποφάσισα να αποκρύψω το στοιχείο από το σπίτι του Ντάνι,
εξαιτίας της ευαίσθητης φύσης του που αφορά συνάδελφο.
Φαινόταν περίεργο και ίσως άχρηστο εύρημα, κύριε.
- Αλλά είχα προαίσθημα... - Προαίσθημα;
Ότι ίσως να προειδοποιούσε τον Στιβ, και τότε δεν θα είχαμε τα υπόλοιπα.
Πας γυρεύοντας μαζί μου, ανθυπαστυνόμε Κόταν.
Με περιμένουν κι άλλες εκπλήξεις;
- Ελπίζω πως όχι, κύριε. - Κι εγώ το ελπίζω.
- Ελεύθερος. - Κύριε.
Ούτε ο ανθυπαστυνόμος ούτε εγώ γνωρίζαμε τότε ότι ήταν σχετικό.
Προφανώς, τα πρόσφατα γεγονότα άλλαξαν τα δεδομένα.
- Προφανώς. - Βλέπω ότι είσαι θυμωμένος.
Το γεγονός ότι ο Στιβ Άρνοτ ήταν δική σου επιλογή
μέτρησε στην απόφασή μου.
Έκρινες ότι θα μεροληπτούσα;
Πίστευα ότι ήταν η σωστή απόφαση.
- Μπορούμε να ηρεμήσουμε τώρα; - Ήρεμος είμαι. Εντελώς ήρεμος!
Ξέρω ότι δεν είναι καθόλου κατάλληλη ώρα,
αλλά οι δικηγόροι του αστυνόμου Φέρμπανκ
κάνουν αίτηση απόσυρσης των κατηγοριών.
Τι;
Ισχυρίζονται ότι επανειλημμένα κατέθεσε: "Δεν είμαι πια τόσο διαυγής".
Ναι, ξέρω ότι το είπε.
Λένε ότι ανεξάρτητος γιατρός
έπρεπε να είχε εξετάσει εάν ήταν διανοητικά ικανός για κατάθεση.
Ο γιατρός του θα καταθέσει ότι πάσχει από γεροντική άνοια.
Δεν μπορεί να δικαστεί.
Παναγιά μου.
Ο Άρνοτ πρέπει να κατηγορηθεί ή να αφεθεί σήμερα.
Μην καθυστερήσεις να ειδοποιήσεις την Εισαγγελία.
Καλώς.
Ευχαριστώ.
ΠΡΟΣ ΑΓΝΩΣΤΟ Η δουλειά τελείωσε
το ίδιο κι εγώ
ΣΤΑΛΘΗΚΕ
Αστυνόμος Χέιστινγκς. Τον Εισαγγελέα, παρακαλώ.
Χέιστινγκς. Ακριβώς, σαν τη μάχη.
- Κύριε. - Πέρασε μέσα.
Προσπαθώ να αποφύγω το τηλεφώνημα.
Κύριε, πριν πάρετε τον Εισαγγελέα,
πρέπει να συζητήσουμε κάτι.
Σε αυτήν κάνω χάρη, όχι σ' εσένα.
Δύο λεπτά.
Χαίρομαι που σε βλέπω.
Μπορώ να κάνω κάτι;
Να πεις ότι δεν το πιστεύεις.
Και βέβαια όχι.
Σαμ.
Με έβαλαν σε δουλειά γραφείου.
Με ρώτησαν αν γνώριζα τι έκανες.
Είμαι αθώος.
Ναι, το ξέρω.
Πάντως, ήρθες.
Χαίρομαι.
Συγγνώμη για την έρευνα στο σπίτι.
Δεν πειράζει. Με φιλοξενεί μια φίλη.
Θα με αφήσουν ελεύθερο σε λίγες ώρες, οπότε θα επιστρέψουμε.
Στιβ...
Λυπάμαι.
Ποιο έψαχνες; Σε ποιο ήσουν...;
Αυτό...
- Ακόμα να απαγγείλετε κατηγορία. - Χρειαζόμαστε χρόνο.
Σας είναι δύσκολο να κυνηγάτε δικό σας.
Αυτή είναι η δουλειά μας.
Η Φλέμινγκ με οδήγησε στην επανεξέταση των στοιχείων.
Έλα τώρα, Τεντ. Υπάρχει ένα βουνό στοιχείων.
Το όπλο του, το όχημά του,
τα λεφτά, η απειλή.
Κίνητρο, ευκαιρία, μέσα.
Κατά την ανάκριση του Άρνοτ, εντόπισα μια σειρά θεμάτων
που αξίζουν περαιτέρω εξέταση.
Και βέβαια θέλεις να πιστέψεις ότι ο Άρνοτ είναι αθώος.
Αλλά βγάζεις βιαστικά και άκρως επικίνδυνα συμπεράσματα.
Αστυφύλακα, σε παρακαλώ.
Μπορείτε να σιωπήσετε, αλλά θα βλάψει την υπεράσπισή σας
- αν αποκρύψετε... - Ορίστε;
Τζιλ, σε παρακαλώ, είναι απαραίτητο.
Μπορείτε να σιωπήσετε, αλλά θα βλάψει την υπεράσπισή σας
αν αποκρύψετε κάτι που θα επικαλεστείτε σε δίκη.
Ό,τι πείτε θα χρησιμοποιηθεί ως στοιχείο.
Ήταν δύσκολη μέρα και νύχτα. Σύνελθε, Τεντ.
Προμηθεύσατε στον αστυνόμο Χέιστινγκς έναν φάκελο για τον Ρόναν Μέρφι,
τον ύποπτο που σκοτώθηκε στις 13 Μαΐου από τον Γουόλντρον;
Ναι.
Από ποιο τον πήρατε;
"Ποιον".
Μου δόθηκε εμπιστευτικά.
Αν αποκαλύψω την πηγή, προδίδω την εμπιστοσύνη του.
Τζιλ, σου διαβάστηκαν τα δικαιώματά σου.
Θα μας βοηθούσε πάρα πολύ αν έδινες μια απάντηση.
Πολύ καλά. Δείξ' της.
Εξουσιοδότηση από την αστυνόμο Σάμερς της μονάδας ΕΥ-3
για να αναλάβω μυστική αποστολή στη μονάδα ΕΥ-12.
- Το βλέπω. Πότε έγινε αυτό; - Απόψε το έμαθα.
Με τη δικαιοδοσία αυτή, έμαθα ότι ο φάκελος προήλθε
από την αρχιφύλακα Ρότζερσον της Μονάδας Ειδεχθών Εγκλημάτων.
Σε γραπτή κατάθεση
ισχυρίζεται ότι της ζητήθηκε από αστυνομικό της ΕΥ-12.
Αστυνομικός της ΕΥ-12 σού έδωσε τον φάκελο με τον όρο να τηρήσεις την ανωνυμία του;
Ναι.
Το αντίγραφό της δεν περιείχε τις παραλείψεις που είχε
αυτό που λάβατε.
Μου δόθηκε καλή τη πίστει και αρνούμαι οποιαδήποτε παρέμβαση.
Δεν το υπονοήσαμε.
Αυτό που εξετάζουμε εδώ είναι οι τροποποιήσεις
που έγιναν από τον εν λόγω αστυνομικό της ΕΥ-12.
Μπορείς να επιβεβαιώσεις το όνομα που ακούσαμε από τη Ρότζερσον;
Καλώς.
Ανθυπαστυνόμος Μάθιου Κόταν.
Σου έφερε το υποστήριγμα,
οπότε υποθέσαμε ότι έφερε και τον φάκελο.
Αστυφύλακα Φλέμινγκ, μας επιτρέπεις για λίγο, σε παρακαλώ;
Σε ευχαριστώ, Κέιτ.
Λάθος κατεύθυνση ακολουθείτε.
Ο Κόταν έκανε εξαιρετική δουλειά αποκαλύπτοντας τον διεφθαρμένο αστυνομικό.
- Τζιλ. - Για τον φάκελο,
ήξερε ότι μας παρεμπόδιζαν
και τον απέκτησε μέσω ανεπίσημων οδών.
Γιατί δεν τον έδωσε σ' εμένα;
Φοβόταν ότι θα τον κατσάδιαζες για ανάρμοστη ενέργεια.
Τζιλ...
Ακόμα και μετά από τόσο χρόνο μαζί, δεν με ξέρεις καθόλου.
Εικόνα από κάμερα διαχείρισης κυκλοφορίας στην Κινγκς Γκέιτ.
Βλέπουμε την κίνηση την ώρα που φαίνεται πάνω δεξιά.
- Στις 9:46. - Το όχημα του Στιβ.
Έτσι φαίνεται, αλλά...
Διαφορετική πινακίδα.
Σωστά. Έχουμε κι άλλες εικόνες από τις κάμερες.
Το ίδιο όχημα φαίνεται να διασχίζει το κέντρο της πόλης,
σε διάφορες κάμερες, με διαφορά λεπτών.
Δεν καταφέραμε να διακρίνουμε τον οδηγό.
Ο χάρτης του δρόμου.
Δείχνει τα σημεία που πέρασε το όχημα,
τις στιγμές που αντιστοιχούν στις ώρες που φαίνονται στις φωτογραφίες.
Θα προσθέσω το σημείο του ίντερνετ καφέ
όπου θεάθηκε τελευταία φορά ζωντανή η Ντέντον.
Κάποιος οδηγούσε το όχημα προς εκείνο το σημείο.
Ναι.
Πριν το ίντερνετ καφέ, η Ντέντον είχε θεαθεί στο κτίριο όπου έμενε.
Θα προσθέσω και αυτή την τοποθεσία.
Υπάρχει κενό μίας ώρας στις κινήσεις του.
Υποθέτουμε ότι περίμενε έξω από το σπίτι της.
Ώστε την ακολούθησαν στο ίντερνετ καφέ.
Έτσι φαίνεται, κύριε.
Διόρθωσέ με αν κάνω λάθος, αλλά είναι η ώρα
- που ο Στιβ είπε ότι ήταν μόνος στο σπίτι. - Ακριβώς, κύριε.
Ο Στιβ δεν έχει άλλοθι, άρα ίσως να οδηγούσε αυτός.
Κάτι τελευταίο.
Ταυτοποίησα αυτόν τον αριθμό πινακίδας.
Ανήκει σε εντελώς διαφορετικό όχημα.
Είναι πλαστές.
Συγχαρητήρια.
Καλύτερα να πας το μωρό στο σπίτι. Σ' ευχαριστώ που ήρθες.
Γιατί να οδηγεί το αμάξι του με πλαστές πινακίδες;
Για να κρυφτεί;
Δεν καταλαβαίνω. Δεν θα έμπαινε στο όχημα.
Αν πήγαινε με πλαστές πινακίδες, η Ντέντον θα υποψιαζόταν.
- Δεν θα έμπαινε. - Ίσως να μην τις είδε.
Όλοι ξέραμε τη Λίντσεϊ. Δεν της ξέφευγε τίποτα.
Κέιτ, μπορείς να βάλεις ένα χεράκι;
Ναι, φυσικά.
Μεταξύ μας,
ο ανθυπαστυνόμος Κόταν με πίεσε να μην πω στον Στιβ για την εξέταση
του φακέλου από το σπίτι του Ντάνι.
Ευχαριστώ, Μανίτ.
- Έφτασε, κύριε. - Και;
Δεν θα έλεγα ότι χαίρεται.
Μπορείτε να μας ακολουθήσετε;
Αστυφύλακα Μόρτον.
Δεν το κουνάω μέχρι να πάρω διαβεβαιώσεις.
Διαβεβαιώσεις για ποιο πράγμα;
Τέσσερα πράγματα.
Α-συ-λί-α.
Κύριε.
Ανθυπαστυνόμος Κόταν.
Ερωτήσεις για ποιο θέμα;
Πότε θέλετε να γίνει, κύριε;
Όχι. Μετά χαράς να βοηθήσω.
Μάλιστα.
Ας το κάνουμε.
Καλημέρα.
Μια απλή συμβουλή.
Άρνοτ ή Κόταν, όποιος από τους δύο είναι, δρούσε μόνος του.
Δεν μπορεί να συνδέονται με κάποια ευρύτερη συνωμοσία.
Για να δούμε.
Τα ίδια με τον Φέρμπανκ.
Η άνοια αποκλείει την περίπτωση να δικαστεί.
Ίσως ξέχασε σημαντικές λεπτομέρειες.
Ακριβώς.
Ή ακόμη χειρότερα,
ίσως να τις θυμάται.
Τι εννοείς;
Τώρα καταλαβαίνω γιατί επέλεξαν εσένα.
Εγώ είμαι απρόβλεπτος.
Αν δω διεφθαρμένο μπάτσο, τον κυνηγάω
ασχέτως βαθμού ή πολιτικής σκοπιμότητας.
Δεν θα λογοδοτήσω που προσέχω τις δημόσιες σχέσεις.
Η θέση αυτή είναι δίκοπο μαχαίρι.
Πρέπει να βρίσκουμε πουλημένους μπάτσους ώστε να μη μας κατηγορούν.
Αλλά όχι τόσους ώστε να αμφιβάλλουν για την αστυνομία.
Οπότε αφήνουμε τον Φέρμπανκ να ξεγλιστρήσει;
Λόγω των ευγενών, των πολιτικών και των αστυνομικών που ίσως εμπλέξει;
Στο μεταξύ, εμείς θα κυνηγάμε ντιτζέι και παρουσιαστές;
Τη δουλειά μου κάνω.
Κι εγώ τη δική μου. Τσακώνω διεφθαρμένους μπάτσους.
Και δεν με ενδιαφέρει αν είναι ένας ή ολόκληρο το τσούρμο.
Υπάρχει το σωστό και το λάθος.
Και ξέρω με ποια πλευρά...
είναι το καθήκον μου.
Γι' αυτό, στείλε την παραίτησή σου,
αλλιώς σου ορκίζομαι ότι θα πέσεις μαζί με τους υπόλοιπους.
Στη χθεσινή ανάκριση, παρουσίασες ένα στοιχείο,
το πειστήριο MRC-2,
το υποστήριγμα από τον φάκελο στο σπίτι του Ντάνι.
Θα μας εξηγήσεις λίγο περισσότερο
πώς έφτασε στα χέρια σου;
Δεν σας καταλαβαίνω, κύριε.
Ήσασταν πολλοί στην έρευνα.
Πώς δεν το είδε άλλος;
Τους έβαλες να ορκιστούν μυστικότητα;
Κατάλαβα, κύριε.
Όχι. Αυτό που έγινε ήταν ότι εντοπίσαμε ένα παράνομο όπλο.
Ζήτησα από αστυνομικό να στείλει επειγόντως ειδικό στα όπλα,
ώστε να το ασφαλίσει.
Ανησυχούσα μήπως δεν ήταν ασφαλές ή αν ήταν παγιδευμένο,
και τότε είδα το υποστήριγμα στον φάκελο.
Δηλαδή...
χωρίς να σε βλέπει κανείς,
- κατάσχεσες αυτό το στοιχείο; - Μάλιστα.
Ζήτησες να εξεταστεί;
Ναι. Αλλά δεν βρέθηκε τίποτε.
Ζήτησες εξέταση στο εσωτερικό του φακέλου;
- Μάλιστα, κύριε. - Πότε;
Ήταν κάτι που παραλείψαμε στην αρχή,
αλλά διορθώθηκε στην πορεία.
Πίεσες κατώτερη αστυνομικό να μην ενημερώσει τον αρχιφύλακα;
- Ναι. - Γιατί;
Ο Άρνοτ επινοούσε κατηγορίες ότι δεν έκανα σωστή δουλειά.
- Δεν ήθελα να του δώσω πάτημα. - Και;
Σου διέφυγε ένα σημαντικό στοιχείο.
Ξέρετε...
Ανιχνεύτηκε μελάνι και αίμα στο εσωτερικό του φακέλου.
Αυτό υποδεικνύει ότι στον φάκελο υπήρχε σημείωμα.
Δεν υπήρχε, όμως.
Δεν βρέθηκε τίποτε στο υποστήριγμα.
Επομένως, τι έγινε;
Ο Ντάνι το τοποθέτησε αφού έβγαλε το σημείωμα;
Σχετικά με το σημείωμα, κάποιοι μεγαλοποιούν το θέμα.
Αν ήταν τόσο μεγάλο πρόβλημα,
γιατί δεν κράτησα τον φάκελο; Θα ήταν πιο σοφό.
Κάτι που δεν έκανα, παρεμπιπτόντως.
Ίσως να είχε δει τον φάκελο κάποιος άλλος της ομάδας,
αλλά όχι το περιεχόμενο.
Βρήκα ένα υποστήριγμα.
Έμεινα κοντά στο όπλο μέχρι να φτάσει ο ειδικός να το ασφαλίσει.
Αν το σημείωμα πήγε περίπατο,
ήταν επειδή ο Ντάνι το έβγαλε πριν φτάσουμε.
Στην τελική, η μη εξέτασή του δεν επηρέασε καθόλου την έρευνα.
Αυτό ακριβώς καλούμαστε να δούμε,
και θα το κρίνω εγώ, παρακαλώ.
Αστυφύλακα, συνέχισε.
Πειστήριο EGH-1.
Το EGH-1 είναι ο φάκελος του Ρόναν Μέρφι,
του υπόπτου που σκότωσε ο Γουόλντρον.
Έτσι ξεκίνησε η έρευνα.
Λείπουν πληροφορίες που θα επέτρεπαν να τον συνδέσουμε
με τον γνωστό εγκληματία Τόμι Χάντερ
και τη συγκάλυψη της υπόθεσης παιδοφιλίας.
Έχεις ξαναδεί αυτόν τον φάκελο;
Μάλιστα, κύριε.
Ποιος σου παρείχε πρόσβαση σε αυτόν τον φάκελο;
Εσείς, κύριε.
Ο προβληματισμός μου εδώ, ανθυπαστυνόμε Κόταν,
είναι αν γνώριζες την ύπαρξη του φακέλου πριν σου δώσω πρόσβαση εγώ.
Έχεις απάντηση, ανθυπαστυνόμε;
- Ναι, γνώριζα την ύπαρξή του. - Ναι.
Και πώς γνώριζες την ύπαρξή του;
Τον απέκτησα από πρώην μέλος των Ειδεχθών Εγκλημάτων
που ήταν στην έρευνα για τον φόνο του Χάντερ.
Τη Ρότζερσον.
- Και τον έδωσα στην Τζιλ Μπίγκελοου. - Όχι σ' εμένα,
ούτε στον Άρνοτ ή στη Φλέμινγκ.
Ήθελα να αποφύγω τον Άρνοτ. Όλοι ξέρουμε τον λόγο.
Η παράλειψη κρίσιμων πληροφοριών από τον φάκελο
εμπόδισε σημαντικά την έρευνα.
Λυπάμαι γι' αυτό,
αλλά πήρα τον φάκελο καλή τη πίστει.
Όταν ανακαλύψαμε ότι έλειπαν στοιχεία, γιατί δεν μίλησες;
Θα έπρεπε να το φωνάζεις, φίλε.
Όχι, κύριε. Τότε δεν είχα τα στοιχεία.
Δεν ήθελα να ψυλλιαστούν.
Να ψυλλιαστεί ποιος;
Δεν το βλέπετε, κύριε;
Η Ρότζερσον είναι πρώην κοπέλα του Άρνοτ.
Συγγνώμη, κύριε.
Δεν γνωρίζατε τη σχέση της με τον Άρνοτ;
Όχι, δεν τη γνώριζα.
Έπρεπε να τον είχες ενημερώσει, Φλέμινγκ, να μην ξαφνιαστεί.
Ο μόνος που πήρε τον φάκελο
εκτός από τη Ρότζερσον είσαι εσύ, όχι ο Άρνοτ.
Οι δυο τους θα αλλοίωσαν το περιεχόμενο.
Η Ρότζερσον το αρνείται.
Σιγά μη δεν το έκανε.
Άλλο ένα στοιχείο κατά του Άρνοτ.
Εμένα με απασχολεί το γιατί δεν το ανέφερες νωρίτερα.
Δεν συνηθίζω να συκοφαντώ συναδέλφους,
εκτός αν έχω αδιάσειστα στοιχεία.
Σε αντίθεση με άλλους.
Φλέμινγκ.
Στην οθόνη, βλέπετε στοιχεία από την υπόθεση Μπέινς.
Στις εικόνες 291 και 292, πειστήρια MR-3 και MR-4.
Τα MR-3 και MR-4 είναι αδήλωτα κινητά που βρέθηκαν στο σπίτι του Μπέινς.
Και λοιπόν;
Ένας δικός μας θα διωχθεί για φόνο.
Μπορούμε να κάνουμε ερωτήσεις.
Ναι, φυσικά. Θα κάνω ό,τι μπορώ να βοηθήσω.
Δόθηκαν στον Μπέινς.
Με αυτά επικοινωνούσε με τον Βοηθό.
Παρόμοιο κινητό βρέθηκε στο πορτμπαγκάζ του Άρνοτ.
Είναι δεδομένα στην υπόθεση κατά του Άρνοτ.
Βεβαιώνομαι ότι κατανοούμε τα γεγονότα ως έχουν.
Θα επανέλθουμε στο κινητό.
Στη χθεσινή ανάκριση του Άρνοτ, δήλωσες ότι επιχείρησες
να ζητήσεις δεύτερη νεκροψία του Κένεντι.
Η έρευνα έδειξε ότι δεν στάλθηκε από σένα
κανένα μέιλ που ζητούσε τη νεκροψία.
Ανθυπαστυνόμε;
Κύριε, σοβαρά;
Ξέρετε πώς είναι οι υπολογιστές στο κτίριο.
Το ότι δεν βρέθηκε δεν σημαίνει ότι δεν το έστειλα.
Αυτό που βλέπω, ανθυπαστυνόμε, είναι κάτι συστηματικό.
Συστηματική αποτυχία εκτέλεσης καθηκόντων ως ανώτερος αξιωματικός.
Θα έπρεπε να κυνηγάς τη νεκροψία.
Έχετε απόλυτο δίκιο, κύριε.
Και το χειρότερο είναι ότι η Κέιτ με είχε ρωτήσει.
Έγινα έξω φρενών όταν το κατάλαβα και ζήτησα συγγνώμη για το λάθος μου.
Βλέπεις, ανθυπαστυνόμε,
εγείρεται το ενδεχόμενο ότι ήσουν κάπως απρόθυμος
να επιβεβαιώσεις ότι ο Κένεντι δεν αυτοκτόνησε,
αλλά δολοφονήθηκε.
Με ικανοποίησε πολύ αυτή η πληροφορία,
αφού ήταν καθοριστική για τη σύλληψη του Μπέινς,
για την οποία πήρα έπαινο.
Ας μείνουμε στο θέμα του Μπέινς.
Εξαπέλυσε ενοχλητικούς ισχυρισμούς εναντίον σου, ανθυπαστυνόμε.
Συμφωνείς;
Που αρνούμαι έντονα.
Και δεν έχει κανένα στοιχείο.
Ναι, λοιπόν,
- ερευνήσαμε το υπηρεσιακό σου όχημα. - Τι;
Προσπαθώ να διατηρήσω την ψυχραιμία μου.
Αυτό είναι απαράδεκτο.
Και όπως ξέρετε, εντελώς παράνομο
βάσει του Κώδικα Αστυνομικής Δεοντολογίας,
αφού ο ανθυπαστυνόμος δεν έχει συλληφθεί.
Αυτό θα είχε εφαρμογή
αν ήταν το προσωπικό του αυτοκίνητο.
Το υπηρεσιακό όχημα ανήκει στην αστυνομία. Μπορεί να ερευνηθεί
χωρίς καμία απολύτως εξουσιοδότηση.
Έχουμε φτάσει στο σημείο που είτε σταματάτε
ή του διαβάζετε τα δικαιώματά του.
Ανθυπαστυνόμε, μείνε στη θέση σου.
Μπορείς να σιωπήσεις, αλλά ίσως βλάψει την υπεράσπισή σου
αν αποκρύψεις κατά την ανάκριση
κάτι που θα επικαλεστείς σε δίκη.
Και φυσικά, ό,τι πεις θα χρησιμοποιηθεί ως στοιχείο.
Σ' ευχαριστώ.
Γιατί ερευνήσατε το αυτοκίνητό μου;
Εξουσιοδότηση από την αστυνόμο Σάμερς της μονάδας ΕΥ-3
για να ερευνηθούν αστυνομικοί της ΕΥ-12,
με βάση τις ανησυχίες που εξέφρασε η αστυφύλακας Φλέμινγκ.
Κέιτ.
Τη δουλειά μας κάνουμε. Τίποτα προσωπικό.
Η Κέιτ προφανώς ερευνούσε τον Στίβεν Άρνοτ, όχι εμένα.
Η εξουσιοδότηση της αστυνόμου Σάμερς
είναι σαν τη νυχτικιά της γιαγιάς.
Καλύπτει τα πάντα.
Φλέμινγκ, τα αποτελέσματα από την έρευνα του οχήματος του Κόταν.
Κύριε.
Στο υπηρεσιακό όχημα NJZ7 ZFW
η εγκληματολογική έρευνα αποκάλυψε ένα σημαντικό εύρημα.
Πειστήριο GBS-8, ένας αριθμός συνθετικών ινών.
Σύγκριση των ινών των GBS-8 και NTW-7,
οδήγησε σε πολλαπλές χημικές αντιστοιχίες που συνεπάγονται σοβαρή πιθανότητα
το υλικό να προέρχεται από την ίδια αρχική πηγή.
Από την ίδια αρχική πηγή.
Το NTW-7 είναι η ίνα από το σχοινί
που βρέθηκε στο σημείο όπου συνελήφθη ο Χάρι Μπέινς.
Η θηλιά ήταν στο πορτμπαγκάζ σου.
Η θηλιά με την οποία ισχυρίστηκες ότι θα σε κρεμούσε ο Μπέινς.
Αυτό που υποδηλώνει η εγκληματολογική εξέταση
είναι ότι εσύ την τοποθέτησες σ' εκείνο το σημείο,
για να ενοχοποιήσεις τον Μπέινς.
Ο Μπέινς είχε πιάσει το σχοινί φτιάχνοντας τη θηλιά.
Με τον Μπέινς πιαστήκαμε στα χέρια.
Οι ίνες μεταφέρθηκαν σ' εμένα
και μετά στο υπηρεσιακό μου όχημα
το επόμενο πρωί.
Ήταν στο πορτμπαγκάζ. Πουθενά αλλού.
Το πρώτο που κάνω πριν μπω στο αμάξι
είναι να βάλω το παλτό εκεί.
Αν ήταν να καταλήξουν κάπου οι ίνες,
εκεί ακριβώς θα κατέληγαν.
Επιχειρείς να καλύψεις
τον αληθινό δολοφόνο του Ροντ Κένεντι;
Όχι.
Είχες ανάμιξη στον φόνο του Κένεντι;
Όχι, δεν είχα.
Επιστρέφουμε στα κινητά....
Μετά χαράς.
Στην οθόνη, εικόνα 104.
Στην εικόνα 104 βλέπουμε το πειστήριο KMF-13, ένα αδήλωτο κινητό,
ενώ το πειστήριο KMF-14 είναι μια κάρτα SIM.
Τα αναγνωρίζεις;
Όχι.
Όχι; Θα σου δείξω εγώ "όχι".
Τα αντικείμενα αυτά μας δόθηκαν από μάρτυρα
που ισχυρίζεται ότι σου ανήκαν.
Ο μάρτυρας κάνει λάθος.
Η ανάλυση της κάρτας SIM, πειστήριο KMF-14,
αποκάλυψε ότι είναι ανενεργή από τον Οκτώβριο του 2014.
Όλες οι επικοινωνίες μέχρι τότε
σχετίζονται με άλλους αδήλωτους χρήστες.
Έχετε ένα κινητό που δεν μου ανήκει
και ένα σωρό άγνωστες κλήσεις.
Συγγνώμη, δεν βλέπω τι σημασία έχει.
Στην οθόνη, εικόνα 909.
Η εικόνα 909 είναι το πειστήριο SJP-32.
Εντοπίστηκε στο πορτμπαγκάζ οχήματος στη Λέσχη Γκολφ του Ετζ Παρκ
τον Ιούλιο του 2012.
Το όχημα ανήκει σε κάποιον Άλεξ Κάμπελ,
το πλαστό όνομα του Τζον Τόμας Χάντερ.
Ήταν γνωστό ότι χρησιμοποιούσε κινητά
για τις παρανομίες του.
Το συγκεκριμένο μάς ενδιαφέρει
εξαιτίας μιας κλήσης που έγινε στις 8 Ιουλίου 2012,
γύρω στα μεσάνυχτα.
Από τον Χάντερ σ' εσένα.
Και αυτή είναι η σημασία, φίλε, εγγράφως.
Δεν έχω καμιά σχέση με το κινητό ή την κάρτα SIM.
Και δεν έχω σχέση με τον Χάντερ.
Τότε, πώς μας είπαν ότι το κινητό σού ανήκει;
Ο μάρτυράς σας σίγουρα είπε ότι το βρήκε στο υπηρεσιακό μου, πριν από δυο χρόνια.
Δεν μπορώ να επιβεβαιώσω.
Μπορώ εγώ να επιβεβαιώσω ότι το κρατούσε στα χέρια του για χρόνια.
Θα σας είπε επίσης ότι με ξεγέλασε με άσχετη SIM,
ενώ κράτησε την αληθινή.
Όπως είπα, δεν μπορώ να το επιβεβαιώσω ούτε να το αρνηθώ.
Έχετε κάτι που να με συνδέει με αυτά;
Αποδεικτικά στοιχεία;
Άφησα το κινητό μου στο υπηρεσιακό μου όχημα.
Και ήμουν ευγνώμων όταν ο Μόρτον,
ας μην κρυβόμαστε, μου το επέστρεψε.
Δεν ξέρω από πού ξεφύτρωσε η άλλη κάρτα SIM.
Μα ο Μόρτον μάς ενημέρωσε ότι εσύ τον προκάλεσες
να στρέψει αλλού την έρευνα για τον Βοηθό, εσύ, ανθυπαστυνόμε Κόταν,
πρότεινες να αποδοθεί το παρατσούκλι σε νεκρό αστυνομικό.
Δεν είναι αλήθεια.
Ο Μόρτον μάς παραπλάνησε.
Αυτός λαμβάνει επίδομα αναπηρίας με πλαστά στοιχεία.
Θα έλεγε οτιδήποτε για να μην το χάσει.
Οτιδήποτε.
Ο άνθρωπος αυτός είναι εντελώς αναξιόπιστος μάρτυρας.
Ανθυπαστυνόμε,
πού βρισκόσουν το πρωί της 17ης Ιουλίου;
Πού βρισκόμουν όταν δολοφονήθηκε η Ντέντον;
Εκατό τοις εκατό, αυτό ρωτάει.
Το ερώτημα πρέπει να έχει νομική βάση.
Αλλιώς, προτείνω να το αποσύρετε.
Κέιτ, επόμενο πειστήριο και χάρτης.
Πειστήρια MB-1 έως και MB-5,
εικόνες αυτού του οχήματος το πρωί της δολοφονίας της Λίντσεϊ.
Ίδια μάρκα, μοντέλο και χρώμα με του Άρνοτ,
αλλά διαφορετική πινακίδα.
Ακολούθησε τη διαδρομή που έκανε η Ντέντον τότε.
Οι πινακίδες ήταν πλαστές.
- Προσπαθούμε να βρούμε τη λογική. - Τη λογική;
Ο Άρνοτ προσπαθεί να μην αποκαλυφθεί το όχημα,
αλλά δεν βρέθηκαν πλαστές πινακίδες μαζί με το πτώμα.
Γιατί να αφαιρέσει ο Στιβ τις πλαστές πινακίδες
και μετά να αφήσει το πτώμα της στο μπροστινό κάθισμα για να τη βρουν;
Υποθέτω ότι ο Στίβεν Άρνοτ είχε πρόθεση να την απαγάγει και μόνο.
Κάτι πήγε στραβά, τη σκότωσε, πανικοβλήθηκε.
Θα έμπαινε η Λίντσεϊ στο όχημα αν έβλεπε πλαστές πινακίδες;
Όλοι κάνουν λάθη.
Πράγματι, κάνουμε, ανθυπαστυνόμε.
Υπάρχουν μάρτυρες για την υποτιθέμενη κλοπή του οχήματος;
Μάρτυρες που είδαν άλλον να το οδηγεί;
Αυτές οι ερωτήσεις είναι για τον Άρνοτ, όχι για μένα.
Φλέμινγκ.
Ο Άρνοτ επιμένει ότι επέστρεψε το όπλο
τέσσερις μέρες πριν τη δολοφονία.
Ο υπεύθυνος στο Σάουθ Φέρι επιβεβαιώνει τον Στιβ.
Καλύπτει το τομάρι του.
Είναι δυνατόν κάποιος άλλος να πήρε το φονικό όπλο
και να πλαστογράφησε τα χαρτιά ώστε το όπλο του Άρνοτ
να έχει ίδιο αριθμό με του φονικού όπλου, και να μην το επέστρεψε.
Ενδιαφέρουσα θεωρία. Αλλά δεν θα μπορούσα να είμαι εγώ.
Δεν έχω πρόσβαση σε όπλα.
Πώς θα είχε φτάσει στα χέρια μου;
Ο Βοηθός διευθύνει δίκτυο διεφθαρμένων αστυνομικών.
Έτσι είναι.
Αλλά ο Άρνοτ είναι ο Βοηθός, όχι εγώ.
Το σκέφτηκες πριν τον φόνο της Λίντσεϊ.
- Ναι. - Ναι.
Μου τηλεφώνησες την παραμονή της δολοφονίας της.
Με πήρες αφού είδες ότι η Ντέντον
επέστρεψε στο δωμάτιό της.
Ναι.
Στις 00:15,
με πήρες από το κινητό σου και είπες:
"Εκείνη η ένδειξη για τον Στιβ φαίνεται ότι θα αποδώσει.
Εκείνος έβαλε τα λεφτά στης Λίντσεϊ. Λυπάμαι.
Σκέφτηκα ότι θα ήθελες να το ξέρεις πριν μαθευτεί".
Έκανες την κλήση;
Ναι.
Και τι ήταν εκείνη η ένδειξη που θα απέδιδε;
Δεν θα ήταν τα λεφτά στον σάκο του Στιβ,
αφού ανακαλύφθηκε κατά την έρευνα της Σήμανσης
στο υπηρεσιακό όχημα την επομένη.
Ο Άρνοτ συμπεριφερόταν περίεργα.
Ήθελα να ειδοποιήσω την Κέιτ εξαιτίας της σχέσης τους.
Πολύ ευγενικό εκ μέρους σου, αλλά θα σε ρωτήσω δεύτερη φορά.
Τι ήταν αυτή η ένδειξη;
Είχα εντοπίσει χαρτονομίσματα στον σάκο. Σκόπευα να το ερευνήσω.
- Πότε; - Νωρίτερα την ίδια μέρα.
Πώς ήξερες ότι θα σχετίζονταν
με τα λεφτά στης Λίντσεϊ;
Ανθυπαστυνόμε, προειδοποίησες την Κέιτ επειδή είχες ένα σχέδιο κατά νου,
να βάλεις τα λεφτά στο υπηρεσιακό του Στιβ;
Όχι, ασφαλώς όχι.
Έτσι κλάπηκε το υπηρεσιακό όχημα.
Έβγαλες αντικλείδι
για να βάλεις ενοχοποιητικά στοιχεία.
Όχι. Ασφαλώς όχι.
Ανθυπαστυνόμε Κόταν,
δικαιούμαστε να σε ρωτήσουμε το εξής:
θα μας πεις, σε παρακαλώ,
πού βρισκόσουν μεταξύ 10 και 11 εκείνο το πρωί;
Δεν είμαι υποχρεωμένος.
Όχι;
Βρίσκομαι εδώ εθελοντικά.
Συνεργάζομαι μόνο για να κάνω το καθήκον μου ως αστυνομικός
να βοηθήσω στην έρευνα.
Πράγματι, αυτό κάνεις.
Μπορούμε να διακόψουμε
και να κρέμεται για πάντα πάνω από την καριέρα σου,
ή να σηκώσεις το χέρι και να μας προσφέρεις μια απάντηση
βγαίνοντας από την έρευνα.
Η απόφαση είναι δική σου. Με την ησυχία σου.
Ήμουν στο σπίτι.
Είχα ξενυχτήσει στην παρακολούθηση και ήθελα να κοιμηθώ.
Ήσουν σπίτι εκείνη την ώρα;
- Ναι. - Ναι.
Επανάλαβέ το.
Είπες ότι ήσουν στο διαμέρισμά σου. Καταγράφηκε.
Είναι πολύ απλό θέμα, ανθυπαστυνόμε.
Απάντησες, ανθυπαστυνόμε, έτσι δεν είναι;
Ανέφερες, όταν ρωτήθηκες,
κάτι που σκοπεύεις να επικαλεστείς στο δικαστήριο.
Ναι, κοιτάξτε...Συγγνώμη. Ίσως να έκανα λάθος.
Πρέπει να σκεφτώ.
Είμαι ξενυχτισμένος και...
Με την ησυχία σου.
Πρέπει να το σκεφτώ αυτό.
Βεβαίως.
- Να κοιτάξω το ημερολόγιό μου. - Ναι.
Επείγουσα εκκένωση
Μπήκες στο διαμέρισμά μου, Κέιτ;
ΑΠΟΣΤΟΛΗ...
Θέλω να πω, μόνη σου.
Φροντίστε τον τραυματία, γρήγορα!
Κέιτ! Είσαι καλά;
Καρδιοαναπνευστική ανάνηψη. Ασφαλίστε το κτίριο!
Ανοίξτε την πόρτα!
Ακίνητος!
Δώσε μου το Glock!
Έχει κανονιστεί σημείο συνάντησης!
- Πίσω! - Στην άκρη!
Σταμάτα! Αστυνομία!
- Σανίδωσέ το. - Εντάξει.
Πάνε αριστερά. Ακολούθησέ τους.
Μην τους χάσεις.
Προχώρα.
Συνέχισε.
Να πάρει.
Δύο άντρες, ο ένας οπλισμένος.
Κέιτ;
Κατευθύνονται βορείως της Κίνγκσγκεϊτ Χάι Στριτ.
Βορείως της Κίνγκσγκεϊτ Χάι Στριτ.
Κέιτ, διατήρησε οπτική επαφή, αλλά από μακριά.
Δυνάμεις είναι καθ' οδόν. Επαναλαμβάνω, μην πλησιάσεις.
Κύριε.
Αστυνομία!
- Πέτα το όπλο σου! - Εσύ πέτα το!
Κέιτ, αναφορά.
Ένας ύποπτος εξουδετερώθηκε. Επαναλαμβάνω, εξουδετερώθηκε.
Ο δεύτερος πάει στον ανισόπεδο κόμβο του Μος Χιθ.
Στον ανισόπεδο κόμβο του Μος Χιθ.
Ποιος διαφεύγει ακόμα;
Ο Ντοτ.
Πώς μπορώ να βοηθήσω;
Μίλα στη διοίκησή τους.
Πρέπει να μάθω πού είναι οι ένοπλες ομάδες.
Τον Διοικητή Ενόπλων Αστυνομικών.
Σκατά.
Πέτα το όπλο. Πέτα το κινητό.
Κέιτ.
Πέτα τα! Ψηλά τα χέρια!
Δεν ήρθαν να σε πάρουν;
Όχι ακόμα.
Αλλά θα έρθουν.
Η συμβουλή μου; Τρέξε τώρα που μπορείς.
Κουράστηκα να τρέχω. Πέτα το όπλο!
Πήγες στο διαμέρισμά μου και δεν με βρήκες.
Ίσως ναι. Ίσως όχι.
Πότε το κατάλαβες;
Δεν θα το αποκαλύψω.
Γι' αυτό δεν κοιμήθηκες μαζί μου.
Δεν ήταν ότι δεν ήθελα.
Φύγε όσο είσαι ασφαλής.
Ο Άρνοτ είναι ο Βοηθός, για να αποσυρθείς εσύ.
Ναι, κάτι τέτοιο. Ναι.
Σε διάλεξαν, σε προετοίμασαν, καθοδήγησαν την καριέρα σου.
Τα ξέρεις όλα.
Τι θα κάνεις τώρα; Θα σταματήσεις;
Τι νομίζεις ότι θα κάνουν αυτοί;
Μόνο με έναν τρόπο θα το ξεχάσεις.
Κέιτ, ξέρω τι κάνω.
Πάτρικ Φέρμπανκ.
Λένε ότι θα αποφύγει τις κατηγορίες.
Εσύ ξέρεις ονόματα, ημερομηνίες, μέρη.
Ξέρεις τα πάντα για τέρατα σαν αυτόν.
Ομολόγησε.
Δώσε μας τα ονόματα αυτών που κατέστρεψαν τόσες ζωές.
Όλα αυτά τα τέρατα που προστάτευες.
Κάνε το σωστό.
Ομολόγησε.
Πες τα μας όλα.
Ξεκίνα!
Αστυφύλακας Μπίντρα, ακόμα περιμένω ενημέρωση.
Στρωθείτε στη δουλειά. Μια δική μας κινδυνεύει εκεί έξω.
Πρέπει να ξέρω τι γίνεται!
Είναι στον ανισόπεδο του Μος Χιθ.
Η θέση των ένοπλων μονάδων;
- Καλέστε ασθενοφόρο! - Αστυνομία! Πίσω!
Πίσω!
Ντοτ, πέτα το όπλο. Κατέβασέ το.
Όχι!
Αστυνομία! Πέτα το όπλο! Κάτω!
- Είμαι της ΕΥ-12! - Όλοι πίσω!
- ΕΥ-12. - Κάντε όλοι πίσω!
...επείγουσα κλήση διασωστών.
Απομακρύνσου!
Είναι η επιθανάτια ομολογία του. Θα κάνετε πίσω;
Έλα, Ντοτ. Πες το.
Έλα, Ντοτ.
Ο Φέρμπανκ...
Ναι.
Είσαι ελεύθερος.
Κέιτ;
Ποιος άλλος θα ήταν;
Σ' ευχαριστώ, φιλαράκι.
Έλα να σε πάω σπίτι.
Η ομολογία του Κόταν προσέφερε κρίσιμες πληροφορίες
στην υπόθεση της ΕΥ-12 εναντίον του Φέρμπανκ.
Το αίτημα του Φέρμπανκ για άρση της δίωξής του
απορρίφθηκε από τον Εισαγγελέα.
Ο αστυφύλακας Μόρτον αποστρατεύτηκε
και λαμβάνει πλήρη σύνταξη και επίδομα αναπηρίας.
Η Λίντσεϊ Ντέντον επαινέθηκε για τη σημαντική συνεισφορά της
στις έρευνες για τον Βοηθό και το Σαντς Βιού.
Η Λίντσεϊ Ντέντον κηδεύτηκε δημοσία δαπάνη.
Κανείς δεν ήταν παρών στην κηδεία.
- Συγχαρητήρια. - Ευχαριστώ.
Η Κέιτ Φλέμινγκ τιμήθηκε για τη δράση της.
- Μπράβο. - Ευχαριστώ.
Συγχαρητήρια, Κέιτ.
Προήχθη στον βαθμό του αρχιφύλακα.
Στη δίκη του Φέρμπανκ αποδείχθηκε
ότι τα αδικήματα στο Σαντς Βιού διαπράττονταν εν γνώσει της αστυνομίας.
Ο Φέρμπανκ καταδικάστηκε για όλες τις κατηγορίες
και εκτίει 10ετή ποινή φυλάκισης στις φυλακές Μπλάκθορν.
Άρνοτ, Φλέμινγκ και Χέιστινγκς
εξακολουθούν να υπηρετούν στη μονάδα κατά της διαφθοράς.
ΑΡΧΗΓΕΙΟ ΑΣΤΥΝΟΜΙΑΣ
Υποτιτλισμός: Αριστέα Μετζητάκου